Document ID: 32005R0054

NARIADENIE KOMISIE (ES) č. 54/2005
zo 14. januára 2005
o začatí stáleho výberového konania pre ďalší predaj nelúpanej ryže v držbe francúzskej intervenčnej agentúry na vnútornom trhu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1), a najmä na jeho článok 7 odseky 4 a 5,
keďže:
(1)
Nariadenie Komisie (EHS) č. 75/91 (2) stanovilo postupy a podmienky nakladania s nelúpanou ryžou v držbe intervenčných agentúr.
(2)
Množstvo nelúpanej ryže, ktoré je v súčasnosti skladované francúzskou intervenčnou agentúrou, je veľmi vysoké a obdobie skladovania je veľmi dlhé. Je preto vhodné začať stále výberové konanie pre ďalší predaj na vnútornom trhu približne 4 288 ton nelúpanej ryže v držbe tejto agentúry.
(3)
Riadiaci výbor pre obilniny nevydal stanovisko v časovej lehote stanovenej jeho predsedom,
PRIJALA TOTO NARIADENIE:
Článok 1
Francúzska intervenčná agentúra začne, v rámci podmienok stanovených nariadením (EHS) č. 75/91, stále výberové konanie pre ďalší predaj nelúpanej ryže v jej držbe na vnútornom trhu, ako stanovuje príloha k tomuto nariadeniu.
Článok 2
1. Lehota na predloženie ponúk na prvé čiastočné výberové konanie je stanovená na 26. január 2005.
2. Lehota na predloženie ponúk na posledné čiastočné výberové konanie uplynie 30. marca 2005.
3. Ponuky sa musia predložiť francúzskej intervenčnej agentúre:
ONIC
Service „Intervention“
21, avenue Bosquet
F-75341 Paris Cedex 07
Fax: (33) 144 18 20 08.
Článok 3
Odchylne od článku 19 nariadenia (EHS) č. 75/91 francúzska intervenčná agentúra oznámi Komisii najneskôr v utorok v týždni, ktorý nasleduje po uplynutí lehoty na predloženie ponúk, množstvo a priemerné ceny rozličných predaných častí, prípadne rozdelených do skupín.
Článok 4
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. januára 2005

Labels: 3
18
17